PROTOKOLL FRA UNIVERSTETETS STUDIEKOMITE MØTE 8-06	
	
TORSDAG 23. NOVEMBER 2006 KL 12.15 – 15.00

Til stede fra komiteen: 
Fung. studiedekan Hallgeir Elstad, TF, Studiedekan Tor Egil Førland, HF, Studiedekan Annik Myhre, MN, Studiedekan Morten Rykke, Odont., Dekan Asbjørn Rødseth, SV, Ass. fakultetsdirektør Signe E. Kvale, UV, Professor Kirsten Hofgaard Lycke, FUP, Thomas André Syvertsen, Studentparlamentet, Anders Kråkenes, Studentparlamentet, Benjamin E. Jonsrud, Studentparlamentet
Sekretariat: 
Seksjonssjef Torbjørn Grønner, Seksjon for studieadministrative tjenester, Rådgiver Anne Bergfall, Seksjon for studieadministrative tjenester, Seniorkonsulent Finn Ragnar Berger, Seksjon for studieadministrative tjenester, Rådgiver Hege B. Pettersen, Seksjon for studieadministrative tjenester, Rådgiver Jonny Roar Sundnes, Seksjon for studieadministrative tjenester
Forfall:
Studiedekan Doris Jorde, UV, Studiedekan Finn Arnesen, Jus, Studiedekan Per A. Brodal, Med., Marie Lund Alveberg, Studentparlamentet.

            Godkjenning av dagsorden. Protokoll fra forrige møte, se 
            http://www.admin.uio.no/sta/studiekom/ 
Dagsorden ble godkjent.

Orienteringssaker:
O.8-06 A	Endringer i HFs programportefølje

Det humanistiske fakultet ønsker å opprette et bachelor- og masterstudieprogram i kunsthistorie med opptak fra høsten 2007 av. Bakgrunnen er den periodiske evalueringen av bachelor- og masterprogrammene for arkeologi, kunsthistorie og konservering (AKK) der det gikk fram at de to delene kunsthistorie og konservering i realiteten fungerer som to studieprogrammer uten fellesemner, men med felles programråd. Fagmiljøene deler denne oppfatningen. Fakultetet ønsker studieprogrammer med faglig sammenheng som gir grunnlag for følelse av programtilhørighet. Derfor vil fakultetet opprette et eget bachelor- og masterprogram i kunsthistorie som i all hovedsak vil være lik den eksisterende studieretningen på AKK. Kunsthistorie tas derfor ut av AKK både som studieretning og som del av programnavnet. For Søkerhåndboka 2007 er dette uten betydning da kunsthistorie og arkeologi allerede er selvstendige søkeralternativer uten angivelse av programnavnet. Restprogrammet for arkeologi og konservering vil høsten 2007 tilby arkeologi. Høsten 2008 vil det ventelig også tilbys en bachelorstudieretning i kunst- og gjenstandsbevaring.

Det ble kommentert at det synes fornuftig å tydeliggjøre studieprogrammene.
	
O.8-06 B	Kvalitetssystemet på web
J.nr.: 

I tråd med endringer i kvalitetssystemet og som et ledd i videre implementering av kvalitetssystemet ved institusjonen har presentasjonen på websidene blitt endret.

Det fremkom av orienteringen at siktemålet var å rydde opp i strukturen med sikte på å få en felles struktur.  Dette er en viktig del av de forberedelsene som gjøres i forkant av NOKUTs kommende evaluering.

Det gjenstår noe mer arbeid før sidene har tilfredsstillende funksjonalitet.
	
O.8-06 C	Kvalitetssystem for Ph.D.-utdanningen ved UiO

Lov om universiteter og høyskoler pålegger institusjoner som gir høyere utdanning å ha et tilfredsstillende system for kvalitetssikring. UiO har pr. i dag et system for kvalitetssikring av studier, men dette inkluderer ikke Ph.D-utdanningen. Forslag til Kvalitetssystem for forskerutdanningen ved UiO er nå utarbeidet, og ble behandlet i ÖÐ¹ú¾º²ÂÍø_ÖÐ¹ú×ã²ÊÍø-×ãÇòÍÆ¼öskomiteen 30.10.06. 
Et bearbeidet forslag, der synspunkter fra ÖÐ¹ú¾º²ÂÍø_ÖÐ¹ú×ã²ÊÍø-×ãÇòÍÆ¼öskomiteens medlemmer er innarbeidet, legges når frem for Universitetsstyret. Det er viktig at hovedtrekkene i et slikt system legges frem for Universitetsstyret nå, ettersom de tre fagmiljøene ved UiO som vurderes for reakkreditering av NOKUT (farmasi, rettsvitenskap og odontologi) har behov for dette dokumentet i forbindelse med ferdigstillelsen av en selvevaluering der NOKUTs frist er 08.12.06.

Fra diskusjonen
Det har under arbeidet vært en tett dialog mellom FA og STA, og saken har også vært på høring hos fakultetene.  Slik sett foreligger det et ferdig forslag til styret.  Det var imidlertid kommentarer i forhold til at det kunne synes som om man hadde gått vel raskt frem, og at forslaget ikke fremsto som så gjennomarbeidet som ønskelig.  Det ble også uttrykt bekymring i forhold til målsetningen om at alle kandidater skal ha tilbud om relevante kurs siden fakultetene ikke har den ressurstilgangen som vil måtte kreves, og at dette i stor grad ville øke presset på undervisningsressursene.  Det burde åpnes opp for å kunne ta flere kurs på tvers ved andre institusjoner og i utlandet.
Når det gjaldt opptak til Ph.D. ble det uttrykt skepsis til at det var finansiøren som skulle vurdere det faglige.  Her ble det understreket at så lenge vi gir graden, må det også være vårt ansvar å vurdere det faglige.  Det ble også stilt spørsmål ved når fristene begynner å løpe.

Innspillene overbringes FA som tar dette med i det videre arbeidet med kvalitetssystem for Ph.D.-utdanningen.
	
O.8-06 D	Studentspeilet

Den institusjonsomfattende studenttilfredshetsundersøkelsen Studentspeilet som sist ble foretatt våren 2005 gjentas som planlagt våren 2007. Man tar sikte på å gjennomføre undersøkelsen i løpet av mars 2007. Studieavdelingen har begynt arbeidet med å vurdere ev justeringer av utvalget, spørsmålssettet etc. sammen med Oppdragsgruppen ved PFI som også denne gang vil stå for gjennomføringen på oppdrag fra Studieavdelingen.

Undersøkelsen vil være sentral i det videre arbeidet med læringsmiljø og studiekvalitet.

Fra diskusjonen
Undersøkelsen distribueres elektronisk til studentenes UiO-e-postkasser.  Det var ingen motforestillinger mot undersøkelsen som sådan, men det ble uttrykt bekymring for at svarprosenten på de årlige programevalueringene på fakultetene kunne bli skadelidende.  I den sammenheng ble det fremhevet at et annet tidspunkt, f.eks. på høsten, ville være bedre.  Knytter man undersøkelsen opp mot semesterregistreringen i januar ville man imidlertid ha et tidspunkt som ivaretar de fleste hensyn på en tilfredsstillende måte.

Det ble påpekt fra studentenes side at man må tenke nøye gjennom nytten av den enkelte undersøkelse, og at det er viktig at resultatene blir synliggjort.

Det ble uttrykt et ønske om at man er i tett kontakt med fakultetenes studieadministrasjoner i forhold til tidspunkt og samkjøring av andre undersøkelser.

O.8-06 E	Referat fra møte i LMU

Det har ikke vært møte i LMU.	

Diskusjonssaker:
D.8-06 A	Studiekvalitet: Rapportering og plan integrert i øvrig plan og rapporteringsprosess ved UiO
J.nr.: 05/2250

UiO har hatt årlige studiekvalitetsplaner siden 2005 og planene har hatt gyldighet for ett kalenderår. Planene vedtas imidlertid på et annet tidspunkt enn budsjett og øvrig årsplan, og det er derfor en utfordring å få til en mer hensiktsmessig integrering av kvalitetsarbeidet i den øvrige virksomheten ved alle nivåer i organisasjonen.

Fra diskusjonen
Det ble fokusert på i hvilken grad man skal forholde seg til kalenderår eller studieår, og hvorvidt prosessene med plan- og rapporteringsarbeidet skal skje årlig, eller om det skal være et flerårig løp.  Det var en felles forståelse av at et flerårig løp vil innebære en forenkling.  Det ble understreket at den opprinnelige tanken om en hierarkisk oppbygging av rapporteringen fra bunn til topp vanskelig lar seg gjennomføre innenfor rapporteringsfristen til departementet 1. mars.

Hensikten med et plan- og rapportarbeid er jo for om mulig å avdekke om det er svikt på enkelte områder.  Ved et flerårig løp vil man nødvendigvis måtte handle etter hvert.  Det vil ikke fungere dersom man må vente til rapporten er ferdig skrevet.

Flere var av den oppfatning at forslag om en delt løsning, hvor studieprogrammene rapporterer på studieår, og institutt og fakultet rapporterer på kalenderår i den ordinære årsrapporteringsprosessen, ville kunne fungere.  Det ble også nevnt at de flerårige planene med fordel kan knyttes opp mot det 4-årige strategiske planarbeidet.  Man må ha et klart fokus på hva man vil med rapportene og hva som må aggregeres oppover og hva som ikke må.	

Vedtakssaker
V.8-06 A	Opprettelse av studietilbud spansk årsenhet
J.nr.: 06/12699

HF ønsker å opprette en årsenhet i spansk for å gi et tilbud til dem som ønsker å studere spansk i et omfang av 60 studiepoeng bl.a. for å kunne undervise i spansk c-språk, men ikke å ta en treårig grad.

Det ble avklart at dette er innenfor den totale opptaksrammen.

Vedtak:
Studiekomiteen anbefaler universitetsledelsen å opprette en årsenhet i spansk med oppstart høsten 2007.
	
V.8-06 B	Fleksibel læring – årsrapport og regnskap for 2006, samt forslag til budsjett for 2007
J.nr.: 06/14272

I november 2002 vedtok Det akademiske kollegium ved UiO en strategisk plan for fleksibel læring for perioden 2003 – 2007. Teamleder for fleksibel læring ble ansatt i februar 2003. For årene 2003-2005 ble det satt av kr 13 900 000 til fleksibel læring ved UiO. Av dette ble det lyst ut kr 12 140 000 i stimuleringsmidler etter kriterier vedtatt av Studiekomitéen. Midlene ble fordelt på i alt 74 prosjekter. For 2006 ble det satt av kr 5 700 000 til fleksibel læring, og ytterligere 25 prosjekter ble tildelt til sammen kr 5 000 000. Teamleder vil med dette rapportere fra aktiviteter i 2006, samt foreslå budsjett for 2007.

Det ble kommentert at saken vitner om stor aktivitet i et spennende prosjekt i hva som må ses på som en stor og vellykket satsning.

Vedtak:
1)	Studiekomiteen anbefaler universitetsledelsen å ta rapporten om aktiviteter i 2006 til etterretning.
2)	Studiekomiteen anbefaler universitetsledelsen å slutte seg til forslaget til budsjett for 2007 for Fleksibel læring.
	
V.8-06 C	Fleksibel læring – forslag til aktiviteter for 2007
J.nr.: 06/14272

I følge strategiplanen for fleksibel læring som ble vedtatt i kollegiemøtet 05.11.02, skal det hvert år i planperioden utarbeides en handlingsplan som bygger på strategiplanen, men som gjenspeiler de erfaringene som etter hvert gjøres ved UiO og den utviklingen som skjer innen feltet fleksibel læring. I tråd med vedtatt strategiplan for Fleksibel læring vil Fleksibel læring fra og med 2006 stimulere til aktiviteter også innen etter- og videreutdanning (EVU). 
Utkast til handlingsplan for 2007, det siste året i strategiens planperiode, legges med dette frem for Universitetsstyrets studiekomité.

Fra diskusjonen
Det ble kommentert at det finnes alternative læringsplattformer til Classfronter, og at man i ethvert tilfelle burde legge undervisningsmateriellet ut på åpne nettløsninger.  Overføringsverdien i etterkant er stor, og de store investeringene som er lagt ned i prosjektet bør kunne nyttes videre.

Vedtak:
Studiekomiteen anbefaler universitetsledelsen å slutte seg til forslaget til Handlingsplan for Fleksibel læring for 2007.
	
V.8-06 D	Justeringer av studietilbud, Det matematisk-naturvitenskapelige fakultet
J.nr.: 06/14049

Som ledd i arbeidet med fastsettelse av opptaksrammer for kommende periode hadde fakultetets studiedekan tidligere i høst en møteserie med programrådsleder og programsekretær for de aller fleste av våre bachelor- og masterprogram. Hvert møte hadde blant annet fokus på lokale rekrutteringstiltak. Programmer som over flere år har hatt lav søkning, men tilstrekkelig til fortsatt å fremstå som eget studietilbud, ble bedt om å vurdere deres eget gjeldende programnavn for eksempel i lys av studier ved andre studiesteder og om programnavnet på en god dekkende måte synliggjør våre deltakende miljøer. De forslag som fremsettes i vedlagte notat er en følge av forhold som er bearbeidet videre etter møteserien. Behov for opprydding og tydeliggjøring er bakgrunnen for hver enkelt av de foreslåtte justeringene: endring av programnavn, endring av studieretningsnavn, oppretting/nedlegging av studieretning, endring av navn på studieretning og nedlegging av årsstudium.

Det er nødvendig å foreta slike endringer i forhold til rekrutteringsarbeidet, og det er viktig å presisere emnenavnene og fjerne eventuelle uklarheter ved fagfeltene.  Et hjelpemiddel i den sammenheng kan være fokusgrupper hvor utvalgte personer testes i forhold til gjenkjenning av emnenavn.  Endringene vil ikke innebære noen personellmessige endringer.

Saken ble gjort om til orienteringssak i møte.

Vedtak:
Studiekomiteen tar endringene som er angitt i notatet til etterretning.
	
V.8-06 E	Fastsetting av møteplan for vårsemesteret 2007
J.nr.: 

Det er behov for å fastsette møtetidspunkter for studiekomiteen for vårsemesteret 2007.
Vedtak:
Det fastsettes følgende møtedatoer for Studiekomiteen for vårsemesteret 2007; 
4. januar, Kollegierommet, 10. et. Adm.bygget.  Tid; 12.15 - 15.
1. februar, Kollegierommet, 10. et. Adm.bygget.  Tid; 12.15 - 15.
22. mars, Stort møterom, 10. et. Adm.bygget.  Tid; 12.15 - 15.
31. mai, Kollegierommet, 10. et. Adm.bygget.  Tid; 12.15 - 15.

Eventuelt
.

Inga Bostad
leder
sign.
Monica Bakken
studiedirektør
sign.